PATVIRTINTA

Šilalės rajono savivaldybės administracijos direktoriaus 2019 m. vasario 26 d. įsakymu

Nr. DĮV-219

10 priedas

**ŠILALĖS RAJONO SAVIVALDYBĖS ADMINISTRACIJOS ŠILALĖS MIESTO SENIŪNIJOS 2019 METŲ VEIKLOS PLANAS**

**VEIKLOS TRUKMĖ – 2019 M. SAUSIO 1 D. – 2019 M. GRUODŽIO 31 D.**

**BENDROJI DALIS**

Šilalės miesto seniūnija yra Šilalės rajono savivaldybės administracijos filialas, veikiantis Šilalės miesto teritorijoje. Seniūnija užima 353 ha plotą, kurioje gyvena ~ 5000 gyventojų. Šeimų patiriančių socialinę riziką įtrauktų į šį sąrašą š.m. sausio 1 d. –18. Seniūnijoje (mieste) yra 65 gatvės, kurių bendras ilgis 35,6 km, iš jų 30,1 km su asfaltbetonio danga, 2,9 km su žvyro (skaldos) danga, 2,6 km be dangų.

Seniūnija suskirstyta į keturias seniūnaitijas - Karšuvos, Šarūno, Draugystės, Pušyno.

Seniūnija vykdo, prižiūri Šilalės viešąsias kapines Šilalėje ir Gūbrių kaime, evangelikų – liuteronų kapines, Lietuvos partizanų kapines, II-ojo pasaulinio karo karių kapines, senąsias žydų kapines, Šilalės pušyną, Šilalės Bendruomenių parką, gatvių ir kitų teritorijų apšvietimą, viešą WC, kilnojamus tualetus, gatves, aikštes, kelių atkarpas į sodų bendrijas „Draugystė“ ir „Dobilas“ ir kitas bendras teritorijas, lietaus nuotekų tinklus, viešus darbus, lieptus per Ašučio ir Lokystos upes, vaikų žaidimų aikšteles, želdinius, vandens telkinius, gėlynus ir kt.

Seniūnija vykdo asmenų gyvenamosios vietos deklaravimo, viešojo administravimo funkciją ir socialinį darbą su asmenimis, šeimomis priklausančiomis socialinės rizikos grupei. Atlieka notarinius veiksmus, numatytus Lietuvos Respublikos Notariato įstatyme.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, Lietuvos Respublikos valstybės biudžeto lėšomis, ES struktūrinių fondų lėšomis ir kitais ištekliais.

Seniūnijoje dirba 2 valstybės tarnautojai (seniūnas ir seniūno pavaduotojas), 3 specialistai, dirbantys pagal darbo sutartis (vyr. buhalterė ir 2 socialinės darbuotojos darbui su socialinės rizikos šeimomis), 1 ūkvedys, 12 aplinkos tvarkytojų, 2 vairuotojai, 1 traktorininkas, 2 kapinių prižiūrėtojai.

Šilalės mieste nuo 2014 m. renovuota 20 daugiabučių namų, renovuojami 6 namai ir 12 namų yra pateikę paraiškas agentūrai, į finansuojamų sąrašą iš jų atrinkti 10 namų. Nėra tinkamai išspręstas žemės priskyrimo prie daugiabučių gyvenamųjų namų klausimas, nes pagal dabartines teisines nuostatas, kai reikalingas 100% gyventojų sutikimas, praktiškai neįgyvendinamas. Dabartiniu metu situacija yra iš dalies pasikeitusi. Lietuvos Vyriausiasis administracinis teismas išaiškino, kad gyventojai privalo prižiūrėti teritorijas savo lėšomis, kuriomis naudojasi, nors žemės sklypai nėra teisiškai sutvarkyti. Šiai dienai suformuoti ir priskirti žemės sklypai prie daugiabučių gyvenamųjų namų Dvaro g. 7, J.Basanavičiaus g. 8, Dariaus ir Girėno g.1.

Būtina gerinti žaliųjų atliekų kompostavimo aikštelės Paneročio kaime darbo laiko grafiką. Pageidautina, kad aikštelė dirbtų visas savaitės darbo dienas ir visą pamainą. Neišspręstas žaliųjų atliekų surinkimas žiemos periodu.

Kitų opios problemos - tai bedarbystė, girtavimas, tinginystė, o taip pat visuomeninio (miesto) turto gadinimas, naikinimas.

**VEIKLOS TIKSLAI**

Šilalės miesto seniūnija šiais metais vykdo šias veiklos programas:

1. Savivaldybės funkcijų įgyvendinimo ir valdymo tobulinimo programa – sudaryti sąlygas įgyvendinti savarankiškąsias ir teisės aktais pavestas atlikti kitas funkcijas, užtikrinti dirbančiųjų administracinius gebėjimus, didinant viešojo administravimo efektyvumą.

2.Kultūros ugdymo ir etnokultūros puoselėjimo programa - išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje, didinti kultūros ir viešosios informacijos prieinamumą, skatinti kultūros paslaugų plėtrą bei modernizuoti kultūros įstaigų infrastruktūrą.

3. Kūno kultūros ir sporto programa - didinti seniūnijos gyventojų fizinį aktyvumą.

4. Valstybinių (perduotų savivaldybėms) funkcijų vykdymo programa –užtikrinti efektyvų valstybinių (perduotų savivaldybėms) funkcijų vykdymą.

5. Komunalinio ūkio ir turto programa – gerinti seniūnijos aplinkos kokybę, prižiūrėti viešąsias teritorijas ir inžinerinę infrastuktūrą, tobulinti savivaldybei nuosavybės teise priklausančios žemės ir kito turto valdymą, naudojimą ir disponavimą juo.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA**

Seniūnija numato išduoti pažymas apie šeimos sudėtį, gyventojų charakteristikas, laidojimo leidimus, atlikti notarinius veiksmus ir kt. dokumentus. Atlikti viešojo administravimo funkcijas, susijusias su Lietuvos Respublikos teisės aktų vykdymu (kontrole), Šilalės rajono savivaldybės tarybos sprendimų, mero potvarkių, administracijos direktoriaus įsakymų ir seniūnijos veiklos programų vykdymu. Tikslas – užtikrinti kultūringą ir teisingą gyventojų aptarnavimą. Tikslingą ir ekonomišką skirtų asignavimų panaudojimą, nepažeidžiant galiojančių teisės aktų.

**KULTŪROS UGDYMO IR ETNOKULTŪROS PUOSELĖJIMO PROGRAMA**

Seniūnija numato atlikti miesto papuošimą valstybinių švenčių progomis – Lietuvos valstybės atkūrimo dienos (vasario 16 d.), Lietuvos valstybės Nepriklausomybės atkūrimo dienos (kovo 11 d.), Lietuvos valstybės (Karaliaus Mindaugo karūnavimo) (liepos 6 d.). Organizuoti Joninių (birželio 24 d.), Šilalės miesto šventę. Miesto parengimą žemdirbių šventei bei prisidėti prie kitų renginių organizavimo Šilalėje. Kalėdinės – Naujametinės eglės įrengimą ir miesto papuošimą.

**KŪNO KULTŪROS IR SPORTO PROGRAMA**

Siekiant įtraukti vaikus, jaunimą ir kitas gyventojų grupes į sportinę veiklą, reikia organizuoti daugiau įvairių sporto renginių ir švenčių. Gyventojams organizuojamos seniūnijų gyventojų sporto šakų varžybos. Sudaromos sąlygos atstovauti rajonui Lietuvos seniūnijų sporto žaidynių varžybose.

**VALSTYBINIŲ (PERDUOTŲ SAVIVALDYBĖS) FUNKCIJŲ VYKDYMO PROGRAMA**

Gyvenamosios vietos deklaravimas, pažymų apie deklaruotą gyvenamąją vietą išdavimas, sprendimai dėl deklaravimo duomenų keitimo, įtraukimas į gyvenamosios vietos neturinčių asmenų apskaitą. Tikimasi tikslesnės gyventojų apskaitos.

Darbas su socialinės rizikos šeimomis. Vykdyti nuolatinę kontrolę šeimų, įtrauktų į socialinės rizikos šeimų sąrašą ir šeimų, įtrauktų į stebimų šeimų sąrašą. Šeimų lankymas, socialinės rizikos šeimų apipirkimas. Socialinės rizikos šeimų, kuriose yra mokyklinio amžiaus vaikų, aprūpinimas mokykliniais reikmenimis. Šeimų buities tyrimas, socialinių – namų ūkio įgūdžių ugdymas socialinės rizikos šeimoms. Kitos problemos, iškylančios dėl minimų šeimos narių gyvenimo būdo ir elgsenos. Sumažinti girtavimą ir kitus asocialius veiksnius šeimose, įtrauktose į soc. rizikos šeimų sąrašą, kad šių priklausomybių neįgytų vaikai. Išmokyti šias šeimas namų ūkio išlaidų planavimo, ugdyti buities įgūdžius.

Dalyvauti rengiant ir įgyvendinant darbo rinkos politikos priemones ir gyventojų užimtumo programas.

**KOMUNALINIO ŪKIO IR TURTO PROGRAMA**

Viešųjų kapinių nuolatinė priežiūra. Šias paslaugas vykdo du viešųjų kapinių prižiūrėtojai.

Vandens tiekimo prie bažnyčios, į evangelikų – liuteronų, Lietuvos partizanų kapines, gėlynų laistymo paslaugos. Paslaugos teikiamos vandenvežio pagalba. Šios paslaugos parenkamos konkurso būdu.

Atliekų (šiukšlių) išvežimo iš civilinių ir evangelikų – liuteronų kapinių konteineriniu būdu. Šią paslaugą teikia UAB „Ecoservice“, o rinkliavos kainas tvirtina Šilalės rajono savivaldybės taryba.

Lietaus nuotekų tinklų priežiūra – Šilalės rajono savivaldybės taryba 2015 m. gruodžio 29 d. sprendimu Nr. T1-314 šių tinklų prižiūrėtoju paskyrė UAB „Šilalės vandenys“. Iki minėtų tinklų perdavimo bendrovei, tinklų priežiūra bus vykdoma pagal sutartį. Paslaugos perkamos konkurso būdu.

Atliekų (šiukšlių) iš miesto bendrųjų teritorijų surinkimas – suvalytų šiukšlių, lapų ir kitų atliekų surinkimas į transporto priemonę ir išvežimas į sąvartyną, kad būtų užtikrinta pastovi tvarka ir švara miesto teritorijoje.

Žalių plotų (gazonų) priežiūra – šienavimas. Seniūnijos turimais žolynų priežiūros mechanizmais (vejapjovės, krūmapjovės – trimeriai, vejų priežiūros traktoriai) pjaunama žolė.

Medžių sodinimas – medelių atsodinimas, želdynų įrengimas. Paskutiniais metais stengiamasi pasodinti daugiau spygliuočių, siekiant pagyvinti bendrą miesto vaizdą, ypač žiemos, rudens periodu, kai nukrenta lapai. Tokiu būdu siekiama pagerinti ekologinę miesto situaciją.

Miesto tvarkymas, valymas (šiuos darbus atlieka miesto tvarkymo darbininkai) 12 žmonių ir dirbantys pagal gyventojų užimtumo programą asmenys. Šiais darbais siekiama palaikyti švarą, tvarką mieste. Darbininkai valo, prižiūri 52100 m² šaligatvių, takų, 29924 m² gatvių važiuojamosios dalies, 26016 m² daugiabučių gyvenamųjų kiemų, 613160 m² želdinių, 6204 m² automobilių stovėjimo aikštelių, 3151 m² aikščių.

Ilgalaikis materialusis turtas **–** šiais metais numatoma:

Vaikų aktyvaus poilsio zonos projektavimas ir įrengimas prie Lokystos upės ir Kovo 11-osios g. prie namo Nr. 27 vaikų žaidimo aikštelės sutvarkymas. Numatoma įsigyti vejos priežiūros traktorių, smėlio barstytuvą kabinamą prie traktoriaus, šlavimo mašiną su vakuuminiu varikliu ir surinkimu į konteinerį. Planuojamas turgelio V. Kudirkos g. grindinio remontas, šunų vedžiojimo aikštelės projektavimas ir įrengimas,

Medžių vainikų formavimas, genėjimas, avarinių medžių pjovimas, gėlynų įrengimas – priežiūra, avarinių, stichinių nelaimių, chuliganizmo padarinių likvidavimas, darbo inventoriaus įsigijimas, darbo saugos priemonių įsigijimas, spec. rūbų įsigijimas, įvairių medžiagų įsigijimas smulkiam remontui atlikti,. Tikslas – užtikrinti bendrą miesto estetinį – kultūrinį vaizdą.

Programos lėšomis vykdomi Šilalės miesto žiemos tarnybos (priežiūros) darbai: sniego valymas, gatvių dangų barstymas tech. druska, smėlio – druskos mišinio gamyba ir pateikimas su tara į miesto gatves. Gatvių su žvyro dangos priežiūra: greideriavimas, žvyro papildymas. Miesto gatvių su asfaltbetonio danga priežiūra – duobių užtaisymas. Miesto gatvių horizontalus ženklinimas, eismo reguliavimo priemonių įrengimas (kelio ženklai). Rekonstruoti Kovo 11-osios, D Poškos g., Kvėdarnos g. tęsti pėsčiųjų ir dviračių taką prie tvenkinio.

Ilgalaikio materialinio turto einamasis remontas– daugiabučių gyvenamųjų namų kiemų įrenginių remontas, sporto aikštelių remontas – priežiūra, maudymosi vietų prie tvenkinio tvarkymas, miesto suolų remontas, lieptų per Lokystos ir Ašučio upes remontas, pušyno įrenginių remontas. Tikslas – užtikrinti miesto infrastruktūros ir pagalbinių objektų tinkamą funkcionavimą.

Gatvių apšvietimas – šioje programos dalyje numatoma atlikti būtinus darbus, paslaugas, kad būtų užtikrintas esamo miesto apšvietimo tinklo funkcionavimas. Tai sudaro šviestuvų aptarnavimas, valdymo blokų aptarnavimas, išlaidos eksploatacinėms medžiagoms, išlaidos elektros energijai, galios reguliatorių aptarnavimas, išlaidos mobiliojo ryšio valdymo blokams valdyti, nuotolinio valdymo sistemos aptarnavimas, remontas.

Planuojamas apšvietimo tinklo įrengimas Birutės g. ruože nuo Vytauto Didžiojo g. iki Dyvyčio g. ir nuo namo Nr. 24 iki Vilties g., A. Stulginskio g., Zobelijos g. ruože nuo Dyvyčio iki Šilo g., automobilių stovėjimo aikštelės prie bendruomenių parko apšvietimo atramų, šviestuvų įrengimas, Maironio g. ir kapinių apšvietimo atramų, šviestuvų ir kabelių keitimas, 4 pėsčiųjų perėjų apšvietimo įrengimas, laiko rėlių keitimas apšvietimo valdymo skyduose.

**LĖŠOS PROGRAMŲ VYKDYMUI**

Lėšas aukščiau išvardintų programų vykdymui skiria Šilalės rajono savivaldybės taryba. Lėšų poreikis pagal programas iš viso – 961530,00 Eur.

**1.** **Savivaldybės funkcijų įgyvendinimo ir valdymo tobulinimo programa** **– 600639,00 Eur, iš jų:**

**1.1. Seniūnijų finansinio, ūkinio bei materialinio aptarnavimo užtikrinimas – 59242,00 Eur:**

1.1.1. Darbo užmokesčio ir socialinio draudimo išlaidos – 50880,00 Eur,

1.1.2. Ryšių paslaugų įsigijimo išlaidos – 792,00 Eur,

1.1.3. Transporto išlaikymo išlaidos – 2547,00 Eur,

1.1.4. Komandiruočių išlaidos – 736,00 Eur,

1.1.5. Informacinių technologijų prekių ir paslaugų įsigijimo išlaidos – 684,0 Eur,

1.1.6. Reprezentacinės išlaidos– 460,00 Eur,

1.1.7. Kitų prekių ir paslaugų įsigijimo išlaidos – 2143,00 Eur.

1.1.8. Kitų mašinų ir įrenginių įsigijimo išlaidos – 1000,00 Eur.

**1.2. Darbo užmokesčio dalie grąžinimo (dėl ekonominės krizės neproporcingai sumažinimo išlaidos) – 101,00 Eur:**

1.2.1. Darbo užmokesčio ir socialinio draudimo išlaidos – 101,00 Eur.

**1.3. Savivaldybės administracijos ir seniūnijos darbuotojų įgūdžių ir kompetencijos gerinimas – 600,00 Eur:**

1.3.1. Kvalifikacijos kėlimo išlaidos – 600,00 Eur.

**1.4. Seniūnaičių ir kaimo bendruomenių pirmininkų veiklos rėmimas – 696,00 Eur.**

1.4.1. Kitų prekių ir paslaugų įsigijimo išlaidos – 696,00 Eur

**2. Kultūros ugdymo ir etnokultūros puoselėjimo programa – 32300,00 Eur, iš jų:**

**2.1. Kultūros tradicijų ir mėgėjų meninės veiklos rėmimas – 32300,00 Eur:**

2.1.1. Kitų prekių ir paslaugų įsigijimo išlaidos – 32300,00 Eur.

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Dariaus ir Girėno g. apšvietimo stulpų šventiniai šviečiantys papuošimai (30 vnt. x250,0 Eur) | 7500,0 |  |
| 2. | Kalėdinės dovanėlės ikimokyklinio amžiaus vaikams | 500,0 |  |
|  | **Iš viso:** | **8000,0 Eur** |  |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Miesto švenčių, Naujųjų metų organizavimas | 24300,0 |  |
|  | **Iš viso:** | **24300,0 Eur** |  |

**3. Kūno kultūros ir sporto programa – 2090,00 Eur, iš jų:**

**3.1. Poilsio ir sporto priemonės – 2090,00 Eur:**

3.1.1. Kitų prekių ir paslaugų įsigijimo išlaidos – 2090,00 Eur.

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 2. | Išlaidos sportininkų maitinimui  | 350,0 |  |
| 3. | Sporto komandų apdovanojimui | 1740,0 |  |
|  | **Iš viso:** | **2090,0 Eur** |  |

**4. Valstybinių (perduotų savivaldybėms) funkcijų vykdymo programa – 189273,00 Eur iš jų:**

**4.1. Gyvenamosios vietos deklaravimas – 762,00 Eur:**

4.1.1. Ryšių paslaugų įsigijimo išlaidos – 762,0 Eur.

**4.2. Užimtumo didinimo programos organizavimui – 159080,00 Eur:**

4.2.1. Ūkinio inventoriaus įsigijimo išlaidos – 10407,00 Eur,

4.2.2. Kitų prekių ir paslaugų įsigijimo išlaidos – 148673,00 Eur.

**4.3. Paslaugų teikiamų socialinės rizikos šeimoms apmokėjimas – 29181,00 Eur:**

4.3.1. Darbo užmokesčio ir socialinio draudimo išlaidos – 28581,00 Eur,

4.3.2. Kvalifikacijos kėlimo išlaidos – 300,00 Eur,

4.3.3. Ūkinio inventoriaus įsigijimo išlaidos – 300,00 Eur.

**4.4. Socialinė parama mokiniams už įsigytus mokinio reikmenis (administravimo išlaidos) – 250,00 Eur:**

 4.4.1. Ūkinio inventoriaus įsigijimo išlaidos – 250,00 Eur.

**5. Komunalinio ūkio ir turto programa** **– 677228,00 Eur iš jų:**

**5.1. Atliekų išvežimas iš kapinių ir bendrojo naudojimo teritorijų – 30978,00 Eur:**

5.1.1. Transporto išlaikymo išlaidos – 4695,00,00 Eur,

5.1.2. Komunalinių paslaugų įsigijimo išlaidos – 26283,00 Eur.

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šiukšlių išvežimas iš kapinių konteineriais | 10000,0 |  |
| 2. | Atliekų (šiukšlių) iš miesto bendrųjų teritorijų pridavimas į UAB TRATC sąvartyną (250 x 65,13) =16282,50 | 16283,0 |  |
|  | **Iš viso:** | **26283,0 Eur** |  |

**5.2. Žvyruotų gatvių paprastasis remontas mieste ir kaimiškosiose seniūnijose – 3000,00 Eur:**

5.2.1. Gyvenamųjų vietovių viešojo ūkio išlaidos – 3000,00 Eur.

**5.3. Asfaltbetonio dangų paprastasis remontas mieste ir kaimiškosiose seniūnijose – 3000,00 Eur**

5.3.1. Gyvenamųjų vietovių viešojo ūkio išlaidos – 3000,00 Eur.

**5.4. Gatvių priežiūra žiemos sezono metu 63000,00 Eur**

5.4.1. Gyvenamųjų vietovių viešojo ūkio išlaidos – 63000,00 Eur.

**5.5. Šaligatvių ir pėsčiųjų takų priežiūra ir plėtra – 197465,00 Eur:**

5.5.1. Darbo užmokestis ir socialinis draudimas – 124305,00 Eur

5.5.2. Gyvenamųjų vietovių viešojo ūkio išlaidos – 33460,00 Eur,

5.5.3. Komunalinių paslaugų įsigijimo išlaidos – 1200,00 Eur,

5.5.4. Kitų mašinų ir įrenginių įsigijimo išlaidos - 26500,00 Eur,

5.5.5. Kito ilgalaikio materialiojo turto įsigijimo išlaidos– 12000,00 Eur

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Lietaus nuotekų tinklų priežiūra | 10000,0 |  |
| 2. | Mechanizuotas gatvių šlavimas, valymas traktorius ISEKI TA-235, (degalai, tepalai, eksploatacija) | 8000,0 |  |
| 3. | Traktoriaus KIOTI CK2810 ir jo įrenginių priežiūra išlaikymas (degalai, tepalai, ekspluatacija) | 8000,0 |  |
| 4. | Automobilio FIAT DUCATO išlaidos miesto tvarkymo darbams (degalai, tepalai, remontas, draudimas, tech. Apžiūra ir kt.) | 5000,0 |  |
| 5. | Šilalės miesto stadiono išlaidos statinių, įrenginių priežiūrai, remontui, higienos prekėms | 1500,0 |  |
| 6. | Smėlio-druskos mišinio barstytuvai (3x320,00 Eur) | 960,0 |  |
|  | **Iš viso:** | **33460,0 Eur** |  |

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šilalės miesto stadiono vandens tiekimui ir nuotekų tvarkymui | 1200,0 |  |
|  | **Iš viso:** | **1200,0 Eur** |  |
|  |  |  |  |

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Šlavimo mašina su vakuuminiu varikliu ir surinkimu į konteinerį | 3000,0 |  |
| 2. | Smėlio barstytuvas kabinamas prie traktoriaus | 4500,0 |  |
| 3. | Vejos priežiūros traktorius | 19000,0 |  |
|  | **Iš viso:** | **26500,0 Eur** |  |
|  |  |  |  |
| Eil. Nr. | Išlaidų pavadinimas | Projektas | Patvirtinta |
| 1. | Turgelio V. Kudirkos g. grindinio remontas  | 5000,00 |  |
| 2. | Šunų vedžiojimo aikštelės projektavimas ir įrengimas | 7000,00 |  |
|  |  |  |  |
|  | **Iš viso išlaidų** | **12000,0 Eur** |  |
|  |  |  |  |

**5.6. Kapinių teritorijų priežiūra rajono seniūnijose (veikiančių ir neveikiančių kapinių) – 108760,00 Eur:**

5.6.1. Darbo užmokesčio ir socialinio draudimo išlaidos – 17440,00 Eur

5.6.2. Gyvenamųjų vietovių viešojo ūkio išlaidos – 5720,00 Eur

5.6.3. Infrastruktūros ir kitų statinių įsigijimo išlaidos– 85600,00 Eur

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Šilalės viešųjų kapinių priežiūra | 1000,0 |  |
| 2. | Vandens tiekimas prie bažnyčios, į kapines  | 1000,0 |  |
| 3. | Netarnybinių automobilių naudojimas tarnybos tikslams išlaidų kompensavimas Šilalės miesto viešųjų kapinių prižiūrėtojams 2 x 30,0 x 12 = 720,00 | 720,00 |  |
| 4. | Šilalės viešųjų ir evangelikų liuteronų kapinių tvoros, vartų remontas | 3000,0 |  |
|  | **Iš viso:** | **5720,0 Eur** |  |

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Šilalės viešųjų kapinių tvoros 1/ 3 dalies remontas  | 85600,0 |  |
|  | **Iš viso išlaidų** | **85600,0 Eur** |  |
|  |  |  |  |

**5.7. Viešųjų tualetų priežiūra – 13000,00 Eur:**

5.7.1. Gyvenamųjų vietovių viešojo ūkio išlaidos – 13000,00 Eur

**5.8. Gėlynų įrengimas ir priežiūra - 49000,00 Eur:**

5.8.1. Gyvenamųjų vietovių viešojo ūkio išlaidos – 31500,00 Eur,

5.8.2. Materialiojo turto paprastojo remonto išlaidos – 17500,00 Eur

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Gėlių įsigijimas, želdinių sutvarkymas | 8000,0 |  |
| 2. | Darbo inventoriaus įsigijimo išlaidos (visuomenei naudingus, viešus nemokamus darbus dirbančiųjų aprūpinimas inventoriumi – įrankiais, darbų saugos priemonėmis, spec. rūbais) | 5000,0 |  |
| 3. | Parko suolų įsigijimas  | 5000,0 |  |
| 4. | Šilalės miesto stadiono išlaidos želdinių priežiūrai (trąšos, sėklos, cheminės priemonės, degalai tepalai) | 3000,0 |  |
| 5. | Žalių plotų (gazonų ir kitų teritorijų) šienavimas- priežiūra (degalai tepalai, eksploatacinės medžiagos) | 6000,0 |  |
| 6. | Ašučio ir Lokystos upių pakrančių tvarkymas | 2000,0 |  |
| 7. | Lurdo prie Katalikų bažnyčios apželdinimo darbai | 500,0 |  |
| 8. | Bendruomenių parko tvarkymas, šienavimas | 2000,0 |  |
|  | **Iš viso išlaidų** | **31500,0 Eur** |  |
|  |  |  |  |

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Sporto aikštelių remontas – priežiūra  | 2000,0 |  |
| 2. | Pušyno įrenginių remontas - priežiūra | 2000,0 |  |
| 3. | Maudymosi vietų prie tvenkinio tvarkymas, (persirengimo kabinų remontas - pirkimas, pastatymas ir nukėlimas, smėlio užvežimas ir paskleidimas, suolų remontas) | 5000,0 |  |
| 4. | Miesto suolų remontas | 2500,0 |  |
| 5. | Lieptų per Lokystos ir Ašučio upes remontas (6 vnt.) | 1200,0 |  |
| 6. | Fontano siurblio profilaktinis remontas | 800,0 |  |
| 7. | Vejos pjovimo traktorių, trimerių, šlavimo mašinų, sniego valytuvų ir kitos technikos remontas | 4000,0 |  |
|  | **Iš viso išlaidų** | **17500,0 Eur** |  |
|  |  |  |  |

**5.9. Medžių kirtimo, sodinimo, tvarkymo ir pertvarkymo darbai – 11000,00 Eur:**

5.9.1. Gyvenamųjų vietovių viešojo ūkio išlaidos – 11000,00 Eur

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Medžių vainikų formavimas, genėjimas, pjovimas  | 7000,0 |  |
| 2. | Avarijų, stichinių nelaimių, chuliganizmo padarinių likvidavimas (priklauso nuo faktinių avarijų ir chuliganizmo pasekmių) | 2000,0 |  |
| 3. | Medžių sodinimas (sodinukai) | 2000,0 |  |
|  | **Iš viso:** | **11000,0 Eur** |  |

**5.10. Vaikų žaidimų aikštelių įrengimas – 30000,00 Eur:**

5.10.1. Kito ilgalaikio materialiojo turto įsigijimo išlaidos – 30000,00 Eur

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Vaikų aktyvaus poilsio zonos projektavimas ir įrengimas prie Lokystos upes | 20000,0 |  |
| 2. | Kovo 11-osio g. prie namo Nr. 27 vaikų žaidimo aikštelės sutvarkymui | 10000,0 |  |
|  | **Iš viso** | **30000,0 Eur** |  |
|  |  |  |  |

**5.11. Rajono gatvių apšvietimo užtikrinimas -71691,00 Eur:**

5.11.1. Gyvenamųjų vietovių viešojo ūkio išlaidos – 71691,00 Eur

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Išlaidos šviestuvų aptarnavimui 800vnt.x1,2x12 | 11520,0 |  |
| 2. | Išlaidos valdymo blokų aptarnavimui (30,00 Eur/vnt. x 15vnt. x 12mėn.) | 5400,0 |  |
| 3. | **Išlaidos elektros energijai :**Vienos laiko zonos – 60000 x 0,060 = **3600,00** EurDieninė – 130000kW x 0,090= **11700,00** EurNaktinė + savaitgalių = 180000 kW x 0,016= **2880,00** EurMaksimalių apkrovų – 10000 x 0,06 = **600,00** EurVidutinių apkrovų – 15000 x 0,06 = **900,00** EurŠeštadienių, sekmadienių ir švenčių dienomis – 10000 x 0,006 = **60,00** EurMinimalių apkrovų – 10000 x 0,006 = **60,00** Eur**Išlaidos elektros energijos persiuntimo paslaugom:**Vienos laiko zonos 60000 x 0,038= **2280,00** EurDieninis- 130000 x 0,04 = **5200,00** EurNaktinis + savaitgalių - 180000 x 0,029 = **5220,00** EurGalios dedamoji – 349 x 0,75 x 12 = **3141,00** EurVIAP 415000 kW x 0,0163 = **6765,00** EurMaksimalių apkrovų – 10000 x 0,047 = **470,00** EurVidutinių apkrovų – 15000 x 0,035 = **525,00** EurŠeštadienių, sekmadienių ir švenčių dienomis – 10000 x 0,029 = **290,00** EurMinimalių apkrovų – 10000 x 0,029 = **290,00** Eur | 43981,0 |  |
| 4. | Nuotolinio valdymo blokų nuotolinis aptarnavimas 220x12 = 2640 Eur | 2640,0 |  |
| 5. | Nuotolinio valdymo blokų remontas  | 3000,0 |  |
| 6. | Mobilaus ryšio išlaidos valdymo pultų valdymui | 150,0 |  |
| 7. | Išlaidos remonto paslaugoms | 5000,00 |  |
|  | **Iš viso išlaidų:** | **71691,00 Eur** |  |
|  |  |  |  |

**5.12. Gatvių apšvietimo tinklų įrengimas 96334,00 Eur:**

5.12.1. Infrastruktūros ir kitų statinių įsigijimo išlaidos 96334,00 Eur

|  |  |  |  |
| --- | --- | --- | --- |
| Eil. Nr. | Išlaidų pavadinimas | Projektas | Patvirtinta |
| 1. | Apšvietimo tinklo įrengimas Birutės g. ruože nuo Vytauto Didžiojo g. iki Dyvyčio g. ir nuo namo Nr. 24 iki Vilties g. | 15000,0 |  |
| 2. | Apšvietimo tinklo įrengimas A. Stulginskio g. | 20000,0 |  |
| 3. | Apšvietimo tinklo įrengimas Zobelijos g. ruože nuo Dyvyčio g. iki Šilo g. | 10000,0 |  |
| 4. | Automobilių stovėjimo aikštelės prie bendruomenių parko apšvietimo atramų, šviestuvų įrengimas | 6706,0 |  |
| 5. | Miesto kapinių apšvietimo atramų, šviestuvų ir kabelių keitimas | 14955,0 |  |
| 6. | 4 pėsčiųjų perėjų apšvietimo įrengimas J. Basanavičiaus g. | 8882,0 |  |
| 7. | Laiko rėlių keitimas apšvietimo valdymo skyduose Šilalės m. | 1164,0 |  |
| 8. | Maironio g. apšvietimo atramų, šviestuvų ir kabelių keitimas | 19627,0 |  |
|  | **Iš viso išlaidų** | **96334,0 Eur** |  |

**VERTINIMO KRITERIJAI**

2019 m. Šilalės miesto seniūnijos veiklos programos vertinimo kriterijai yra:

Operatyvus, kokybiškas, dėmesingas gyventojų (klientų) aptarnavimas, šeimų patiriančių socialinę riziką sąrašo skaičiaus stabilizavimas – mažinimas, skirtų asignavimų efektyvus – ekonomiškas ir tikslingas panaudojimas, miesto infrastruktūros inžinerinių tinklų funkcionavimas, kokybiškas miesto bendrųjų teritorijų švaros – tvarkos užtikrinimas.

**IŠVADOS**

Ši seniūnijos veiklos programa atspindi seniūnijos kasdienius, neatidėliotinus poreikius 2019 m. ir artimoje perspektyvoje. Tai optimalus Šilalės miesto seniūnijos poreikių ir problemų iškėlimo planas – projektas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA:

Šilalės miesto seniūnijos seniūnaičių sueigos

2019-02-18 protokolu Nr. 08-3(1.5.)